**Сцэнарый першых навукова-краязнаўчых чытанняў “Па слядах яна Чачота”**

Дзень добры, паважаныя сябры!

**Вяд.1:** ДУК “Баранавіцкая раённая цэнтралізаваная бібліятэчная сістэма” шчыра рада вітаць вас на першых Навамышскіх навукова-краязнаўчых чытаннях “Па слядах Яна Чачота”, 225-годдзе якога мы сёлета святкуем.

**Вяд.1:** Несумненна, многія з населенных пунктаў нашай шчодрай на таленты Беларусі могуць пахваліцца знакамітымі землякамі, імя якіх прагучала і працягвае гучаць не толькі ў нашай краіне, але і далека за яе межамі. Цэнтральнай раённай бібліятэке, якая знаходзіцца на тэрыторыі вескі Новая Мыш таксама пашанцавала. Перад нашымі супрацоўнікамі не стаяла пытанне, у якім напрамку весці краязнаўчую дзейнасць. Яно вырашылася само сабою ў той момант, як у 2016 годдзе Цэнтральнай раённай бібліятэцы было прысвоена імя Яна Чачота.

**Вяд.2:** Гэтая, па-сапраўднаму знакавая падзея падштырхнула супрацоўнікаў да больш глыбокага вывучэння жыцця і творчасці нашага знакамітага земляка. І, як вынік, да стварэння электроннай базы даддзеных, якая ўвайшла ў творчую працу, што заняла першае месца ў галоўным рэспубліканскім бібліятэчным конкурсе “Бібліятэка – асяродак нацыянальнай культуры”.

**Вяд. 1** Падрабязна спыняцца на яго творчасці і багатым на падзеі жыцці не будзем, але з гонарам адзначым, штоЯн Чачот лічыў сваёй малой радзімай Новую Мыш. І хоць тут ён правёў толькі свае дзіцячыя гады, гэты час пакінуў y ім незабыўнае ўражанне. Тут ён увабраў у сябе непаўторны побыт беларускай культуры, адчуў прыгажосць беларускага слова, спазнаў адны з найпрыгажэйшых імгненняў свайго жыцця. Таму пазней, прысвяціў Баранавіцкай зямлi свае балады “Калдычеўскі шчупак”, “Узногі”, “Мышанка”, а сябе пачаў зваць “Ян з Мышы”.

**Вяд. 2**  З імем Яна Чачота таксама звязаны і іншыя мясціны нашага раёна: Вольна, Бартнікі, Туганавічы. Менавіта тут ён пісаў і складаў свае апошнія зборнікі беларускага фальклору.

**Вяд.1:** І перад тым, як мы перойдзем непасрэдна да выступаў гасцей чытанняў, дазвольце ў некалькіх словах расказаць аб той рабоце, што была праведзена ў гэтым напрамку. А хто, як ні дырэктар нашай бібліятэчнай сістэмы ведае аб гэтым больш за астатніх?. Таму для прэзентацыі створанай намі электроннай базы дадзеных “Ян Чачот” мы запрашаем на сцэну Таццяну Міхайлаўну Лайша.

**Выступ Т.М. Лайшы**

**Вяд.2:** Краязнаўчая дзейнасць бібліятэкі ў апошнія гады дазволіла дасягнуць значных вынікаў. А менавіта стварыць спрыяльныя ўмовы для чытання і арганізацыі вольнага часу; ўзмацніць сувязі з грамадкасцю; заявіць пра сябе, як аб сацыякультурным цэнтры на вёсцы; павысіць імідж бібліятэкі ў мясцовай супольнасці; ахапіць краязнаўчай дзейнасцю не толькі жыхароў вёскі Новая Мыш, але і ўсяго Баранавіцкага раёна; прыцягнуць увагу СМІ да дзейнасці бібліятэкі; стварыць новыя бібліятэчна-інфармацыйныя прадукты; папоўніць фонд унікальнымі краязнаўчымі матэрыяламі.

**Вяд.1:** Мы вельмі рады, што наша бібліятэка мае імя, якое ўжо сёння прыносіць нам пэўныя вынікі, прымушае нас працаваць па-новаму, дасягаць новых вышынь.

**Вяд.2:** Вось і на сеняшні момант яшчэ адным са значных крокаў у справе папулярызацыі краязнаўчай дзейнасці сталі Навамышскія навукова-даследчыя чытанні “Па слядах Яна Чачота”. Гэтая наша сустрэча першая, але, упэўнены, зусім не апошняя.

**Вяд.1:** А зараз дазвольце прадставіць суарганізатараў і гасцей цэнтральнай раённай бібліятэкі і запрасіць на гэтую сцэну …..

1. **Святлена Немагай** - Музыказнаўца-беларусіст, кандыдат мастацтвазнаўства. З 2008 г. — намеснік мастацкага кіраўніка Творчага аб’яднання “Беларуская капэла” пры Нацыянальным акадэмічным тэатры оперы і балета РБ. Тэма даклада: “Сярэднявечная хроніка Яна Чачота: кантата “Спевы даўнейшых ліцьвінаў” Вячаслава Кузняцова паводле твораў паэта.

**ВЫСТУП**

1. **Ірына Бурдзялёва** - дацэнт кафедры беларускай мовы і літаратуры Мінскага Дзяржаўнага Лінгвістычнага Універсітета, кандыдат філалагічных навук, дацэнт. Тэма даклада “Постаць Яна Чачота ў літаратуры Беларусі 19 стагодзя”

**ВЫСТУП**

1. **Зьміцер Юркевіч** -гісторык-архівіст, аглядальнік рэдакцыі газеты "Культура". Тэма даклада “Некаторыя ўдакладненні з біяграфіі Яна Чачота”

**ВЫСТУП**

**Вяд.2:** А зараз прапануем вашай увазе дакументальныя фільмы рэжысера Алены Ясінскай.

**ПАКАЗ ФІЛЬМАЎ**

**Вяд.1:** Канцэртную праграму “Пясняр беларускай паэзіі Ян Чачот у музыке Станіслава Манюшкі” вашай увазе прадстаўляюць Святлена Немагай і салістка Белдзяржфелармоніі Тамара Рэмез.

**ВЫСТУП**

***Пасля выступаў гасцей зноў выходзяць вядучыя.***

**Вяд.1:** Дзякуем гасцей нашых чытанняў за інфарматыўныя і творчыя выступленні, а нашае мерапрыемства працягваецца.

**Вяд.2:** Напэўна, вы звярнулі увагу, штопершыя навукова-краязнаўчыя пытанні былі названы “Па слядах Яна Чачота”. Гэта значыць, што другая частка нашай сустрэчы пройдзе ў форме экскурсіі па месцам Баранавіцкага раёну, якія непасрэдна звязаны з імем нашага знакамітага земляка. Разам з гасцямі свята мы завітаем ў вескі Завоссе, Бартнікі і Вольна.

**Вяд.1:** А з тымігледачамі, якія па розным прычынам не змогуць сення наведаць гэтыя памятныя мясціны, мы развітваемся.

**Вяд.2:** Да новых сустрэч!

*Загадчык аддзела выдавецкай дзейнасці*

*Святлана Кропатава*